जालंधर. बिजली बिल वसूली के नाम नाम पर गांवों में पानी की मोटरों के कनेक्शन काट रहे पावरकॉम अफसर इंडस्ट्रियलिस्ट्स पर खूब मेहरबान रहे। पावरकॉम की ईस्ट डिवीजन के अफसरों ने फोकल पॉइंट, गदईपुर व आसपास के एरिया के 100 से ज्यादा इंडस्ट्री संचालकों से 6-8 महीने से बिजली के बिल नहीं वसूले। ये रकम 2.75 करोड़ रुपए बनती है। कायदे से जब कोई बिल नहीं देता है तो महीने बाद ही कनेक्शन काट दिया जाता है। जिन कनेक्शनों से पैसा नहीं वसूला जा रहा था, उनकी गिनती 175 के करीब है। पोल तब खुली है जब पंजाबभर से डिफॉल्टिंग अमाउंट के 750 करोड़ रुपए वसूलने के लिए सभी सर्किलों के अफसरों पर शिकंजा कसा गया है।
जालंधर सर्किल हेड गोपाल शर्मा ने जालंधर में इतने बड़े स्तर पर लापरवाही से इनकार किया है। उनके अनुसार कई बार काम के दबाव में अमाउंट की वसूली तुरंत नहीं की जाती। ऐसे चंद केस होते हैं। कुछ इंडस्ट्री संचालकों के चैक आदि फेल हुए थे, उनसे रिकवरी ली गई है। बकौल शर्मा, प्राइवेट सेक्टर से 10 करोड़ रुपए वसूले हैं, इतने ही बाकी हैं। सरकारी विभागों से 7 करोड़ के करीब लेने हैं।
हर महीने बकाया रकमों की रिपोर्ट होती है तैयार
पावरकॉम के जानकार बताते हैं कि हर महीने अफसरों की मीटिंग होती है। इसमें बकाया रकमों की रिपोेर्ट बनती है। इंडस्ट्री के 175 कनेक्शनों के बिल न मिलने पर कोई कार्रवाई नहीं हुई। न कनेक्शन काटे गए। जबकि नियम है कि जो बिल की औसत बिल के बराबर एडवांस सिक्योरिटी रकम रखी जाती है, उसे पैसा काटकर अपना नुकसान पावरकाॅम रोक लेता है। लोग 3 लाख से लाकर 5-6 लाख तक के बिल की रकम जमा नहीं कर रहे थे। छोटे इंडस्ट्री संचालकों ने 25 हजार से 1 लाख तक के बिल देने थे। इनकी जानकारी छिपाई न जाए तो ऐसा संभव ही नहीं है कि कनेक्शन न कटें।
नया टैरिफ लागू होगा
इंजीनियरिंग लाॅबी के लोग बताते हैं कि 1 अप्रैल से पावरकाॅम ने नया टैरिफ लागू करना है। इंडस्ट्री संचालकों ने कहा था कि रेट बढ़ाने की बजाय पावरकाम 750 करोड़ की बकाया रकम वसूल करे। जिससे उसका घाटा घटेगा। जिसके बाद पंजाब में रिकवरी कैंपेन चल रही है। कैंपेन के तहत 175 कनेक्शनों की पोल खुली है।
hin_Deva hin_Deva hin_Deva hin_Deva hin_Deva hin_Deva